**הרשמה לאוניברסיטה והרשמה לקורסים**

ההרשמה לאוניברסיטה וההרשמה לקורסים הם תהליכים ממוחשבים המתבצעים על ידי המועמדים , באמצעות הרשאות מחשוב אישיות. תהליך קבלת ההרשאות מוסבר בהמשך, בפרק של שירותי המידע המאובטחים של אוניברסיטת בן-גוריון.

**שירותי המידע המאובטחים של אוניברסיטת בן-גוריון בנגב**

שירותי המידע המאובטחים של אוניברסיטת בן-גוריון בנגב נועדו לאפשר לך לבצע מגוון רחב של פעילויות אקדמיות באמצעות האינטרנט, תוך שמירה על חיסיון המידע באמצעות פרטי הזדהות (שם משתמש, סיסמה). היות ושרותי המידע כרוכים בהזדהות, נסביר תחילה את נושא ההזדהות. בהמשך יפורטו שירותי המידע המרכזיים. לשיפור הגישה לשירותי מידע אלו, רכזנו עבורך את מרביתם באתר: <http://in.bgu.ac.il/Pages/4students.aspx>.

שירותי מידע נוספים מפורטים באתר אגף מחשוב ומערכות מידע: <http://in.bgu.ac.il/computing/Pages/services/studentServices.aspx>

**הגדרות יסוד**

**שם משתמש (**"**username**") – שם ייחודי, כולל תווים באותיות אנגליות קטנות, המורכב בדרך כלל מצרוף של השם הפרטי שלכם וחלק משם המשפחה.

**סיסמה**– מורכבת מ-8 תווים וכוללת בדרך כלל צרוף של אותיות אנגליות קטנות, אותיות אנגליות גדולות וכן מספרים או תווים מיוחדים.

**פרטי הזדהות**– **שם משתמש + סיסמה+ תעודת זהות.** נועדו לאפשר לך לקבל את כל שירותי המידע המאובטחים של האוניברסיטה. רשימה חלקית של שירותי המידע כוללת את: הרשמה לקורסים, [קיוסק מידע](https://bgu4u.bgu.ac.il/pls/apex/f?p=104)  (\*), ציונים (\*), דואר אלקטרוני (\*), מאגרי מידע ממוחשבים(\*), שירותי אינטרנט מהמעונות ומהבית(\*) (כרוך בתשלום), הנפקת אישורי לימודים(\*), בדיקת מצב חשבון שכר לימוד, הודעות אקדמיות, מערכות הוראה מתוקשבת (\*), וידיאו אקדמי(\*) ועוד (ניתן לקבל מידע נוסף במדור תמיכת מחשוב של מערך המחשוב בטלפון: 08-6477171, או בדוא"ל: [helpdesk@bgu.ac.il](mailto:helpdesk@bgu.ac.il) , או באתר אגף מחשוב ומערכות מידע:

<http://in.bgu.ac.il/computing/Pages/support/support.aspx>

\* השירותים המסומנים בכוכבית נגישים החל מיום אחד לאחר הרשמה לקורס אקדמי אחד לפחות.

חלק מן השירותים דורשים רק username וסיסמה

**קבלת פרטי הזדהות :**

במסגרת "הרשמה לאוניברסיטה". (ניתן לבחור ב- "להרשמה לחצו כאן" המצוי באתר הבית של האוניברסיטה מצד ימין למטה). לאחר שבחרתם בתואר המתאים וקראתם את ההסברים תגיעו למסך הזדהות. במסך זה יש להקיש את מספר תעודת הזהות שלכם ולבחור בכפתור "חדש".

לחלופין, ניתן לגלוש לשרות "פתיחת חשבון משתמש" בכתובת <https://bgu4u.bgu.ac.il/newuser/newlogin.php>

.

במסגרת תהליך קבלת פרטי הזדהות, תדרשו להשתמש בתיבת הדואר האלקטרוני הפרטית שלכם. בתם תהליך מוצלח, ישלחו פרטי ההזדהות לתיבה הנ"ל. אם לאחר שקבלתם פרטי הזדהות, שכחתם את פרטי ההזדהות ומחקתם את הפרטים מהודעת הדוא"ל שקיבלתם ניתן לשחזרם בקישור: <https://bgu4u.bgu.ac.il/remind/login.php>

**קוד סודי –** מטעמי אבטחת מידע , **סטודנטים חדשים שלמדו בעבר** באוניברסיטת בן-גוריון, חייבים לאשרר את זהותם באמצעות " קוד סודי " שנשלח אליהם על גבי הודעת הקבלה לאוניברסיטה.

**סטודנטים אלו, יקבלו את ההודעה על הצורך בתהליך האשרור, במסגרת תהליך קבלת פרטי הזדהות**.

תהליך **האשרור** מתבצע באתר

<https://bgu4u.bgu.ac.il/opening/login.php>

בטרם בוצע האשרור, לא יוכלו סטודנטים אלו להשתמש במרבית שירותי המחשוב האוניברסיטאיים.

**שירותי מידע עיקריים**

מרבית שירותי המידע מרוכזים באתר: <http://in.bgu.ac.il/Pages/4students.aspx>.

העיקריים שביניהם כוללים הרשמה לקורסים, שירותי מידע אישי הקשורים ללימודיכם, דואר אלקטרוני, סביבת ההוראה המתוקשבת moodle ועוד.

שירותי מידע נוספים מפורטים באתר אגף מחשוב ומערכות מידע: <http://in.bgu.ac.il/computing/Pages/services/studentServices.aspx>

**אמנת השימוש בשירותי מחשוב**

אמנת השימוש בשירותי מחשוב מגדירה את המותר והאסור בשימוש במשאבי מחשוב ומידע באוניברסיטה. ביצוע תהליך בקשה וקבלת פרטי הזדהות אוניברסיטאיים מהווה אישור שלך כי קראת את האמנה והתחייבת לפעול בהתאם לכתוב בה. נא לקרוא את האמנה בעיון באתר: <http://in.bgu.ac.il/computing/Pages/services/regulations/compsegalnohal.aspx>

**תמיכת מחשוב**

מדור תמיכת מחשוב במערך המחשוב ישמח לסייע במגוון בעיות הקשורות להתחברות למערכות האוניברסיטה, דואר אלקטרוני, התחברות מהמעונות, התחברות לרשת הקווית והאלחוטית ועוד. לסיוע ניתן לפנות דרך האינטרנט: <https://helpdesk.bgu.ac.il/Login.jsp> , באמצעות הדוא"ל: [helpdesk@bgu.ac.il](mailto:helpdesk@bgu.ac.il) או בטלפון: 08-6477171 בימים א-ה בין השעות 16:00-8:00.